Odense Adresse-Contoirs Efterretninger, 1825-01-14
Flere høist vigtige Lovforslag bleve meddeelte de Deputerede i Mødet den 3 Januar. Det første angaaer Kongens Civilliste, der ligesom for den afdøde Konge er fastsat til 25 Millioner, samt for de Kongel. Prindser og Prindsesser til 7 istedetfor 9 Millioner, hvilken Formindskelse hidrører fra Hs. Maj. Tronbestigelse. Videre skulle nogle af den forrige Konges Godser, over hvilke han ikke har disponeret, blive forenede med Kronens Dotation. Hertugen af Orleans og hans mandlige Efterkommere bliver ligeledes i Besiddelse af den ham ved ældre Love tilstaaede og siden ved Restaurationen stadfæstede Appanage Omkostningerne til den afdøde Konges Begravelse og den nu Regjerendes Kronning anslaaes desuden til en overordentlig Sum af 6 Mill. Det andet Lovudkast angik Bekræftelsen af nogle Krondomainers Omtuskning. Disse to Udkast bleve fremlagte af Finantsministeren Hr. Villele selv. J hans Sted foredrog Hr. v. Martignadettredie, angaaende Emigranternes Godtgjørelse, som bestaaer af 6 Kapitler, hvoraf det første handler om Godtgjørelsens Tilstaaelse og Beskaffenhed; det andet om Adkomster og Liqvidation, det tredie om de Deporterede og dømte; det fjerde om de Hospitalerne og andre milde Stiftelser anviste Godser, det femte om Kreditorer nes Ret til Godtgjørelses=Pengene, og det sjette om den til Reklamationerne bestemte Termin. De væsentligste Punkter af dette Lovforslag indeholde følgende: Godtgjørelsen, skal bestaae af en 3 Procent=Rente-Jnskription paa den store Statsgjeldsbog, der udgjør det tyvedobbelte Beløb af Vurderingen. For de Staten hjemfaldne Godser godtgjøres saa meget, som den reelle Værdie af den betalte Sum, hvilket og er Tilfældet, naar Emigranterne selv have tilbagekjøbt deres konfiskerede Godser. De tilstaaede Godtgjørelser af 3 Procent Renter tilbagebetales med en Femtedeel aarlig, første Gang den 22 Juni 1825 og med fortløbende Renter, til hvilken Ende aabnes Finantsministeren en Kredit af 6 Millioner aarlig i 5 Aar. Besidderne eller i Mangel deraf deres retmæssige Arvinger ere berettigede til Godtgjørelse, hvorom de henvende sig med deres Ansøgninger til vedkommende Præfekter, som igjen tilstille Finantsministeren den med deres Erklæring. Fra denne til stilles de en af Kongen udnævnt Liqvidations=Kommission, bestaaende af 4 Statsministre, 3 Statsraader og 6 Requetmestere. Finder denne Beviserne utilstrækkelige, henvises de til Retternes Afgjørelse, og i stridige Tilfælde indstilles Sagen til Kongen. J de Deporteredes eller dømtes Godtgjørelse afdrages hvad disse have faaet udbetalt. Hospitaler og velgjørende Stiftelser have ligeledes Krav paa Godtgjørelse. Kreditorer, hvis Fordringer ere ældre end Konfiskationerne, kunne kun gjøre Paastand paa Kapitalen. Dem, som boe i Kongeriget, tilstaaes et Aars, dem i andre Europæiske Stater halvandet Aars og dem udenfor Europa 2 Aars Frist fra Lovens Publikation at regne, inden hvilken Tid de under Fortabelse af deres Ret, maae indkomme med deres Deklarationer. Derpaa fremstod atter Finantsministeren med et fjerde Lovudkast, som angik en Gjentagelse af den for et Aar siden forkastede Reduktionslov, modificeret saaledes, at i Eierne af 5 Procent Statsrente=Jnskriptioner kunne faae dem ombyttede inden 22 Juni 1825 imod 3 Procent til 75 Fr. og inden 22 Septbr. d. A. imod 4 1/2 Procent af pari, med Garantie for, at Tilbagebetaling ei skal skee før1 den 22 Septbr. 1830. De herved besvarede Summer skulle fra Aar 1826 anvendes til Nedsættelse af Grund, 1 Person, Møbel=, Dør= og Vindueskatten &c. Ved dette i uventede Forslag reiste de Deputerede sig fra deres Pladser, og fordeelte sig i Grupper omkring i Salen, saa det kostede Præsidenten Umage igjen at tilveiebringe Rolighed, hvor 4 paa Præsidenten for Handels=Bureauet endnu fremsatte et femte Lovudkast om Tolden, og Mødet endte med et sjette Udkast af Indenrigsministeren om adskillige offentlige Bygningers Jstandsættelse. Der er saaledes rigeligt Emne for de tilkommende Debatter, da hine Lovforslag ere af den Vigtighed, at deres Antagelse vil gjøre Epoke i e Frankerig og udmærke det første Møde under den nuværende Konges Regjering.